Põlva ja ümbruse koguduste ühendatud jõududega pandi jõuluks kokku esimene ilus värviline number uut ajalehte Kirik 24, mis hakkab ilmuma üks kord kuus, tiraaþiks 350 eksemplari. Toimetus asub Põlvas ja seda juhib Grethe Juhkason. «Lehes  hakkavad ilmuma koguduste tegevust kajastavad teated, ka sündmuste kroonika, samuti kirikuisade mõtteterad ning vastastikku saavad avalikult sõna need, kellel soov avaldada arvamust,» tutvustas uut väljaannet Põlva Maarja koguduse õpetaja Toomas Nigola.  Väljaande eesmärk on siduda kogudusi omavahel, luua nende vahel dialoogi ning püüda äratada vastukaja noorte hulgas.